**ZDRUŽENJE PROTIFAŠISTOV, BORCEV ZA VRENOTE NOB IN VETERANOV ANKARAN**

**ASSOCIAZIONE ANTIFASCISTI, COMBATTENTI PER I VALORI DELLA LLN E VETERANI ANCARANO**

**Jadranska cesta 66, 6280 Ankaran**

**LETNO POROČILO**

**ZA LETO 2023**

Ankaran, marec 2023

**LETNO POROČILO** sestavlja**:**

**POSLOVNO POROČILO**

**RAČUNOVODSKO POROČILO**

# **POSLOVNO POROČILO**

## SPLOŠNI DEL

### PREDSTAVITEV DRUŠTVA

Združenje borcev Ankaran – Associazione combattenti Ancarano je bilo ustanovljeno v letu 2015, natančneje 15. 1. 2015, z namenom uresničevanja skupnih interesov, prostovoljnga združevanja borcev, drugih udeležencev protifašističnega in narodnoosvobodilnega boja, veteranov osamosvojitvene vojne ter drugih oseb, ki imajo pozitiven odnos do vrednot NOB.

Društvo ima 81 članov in okrog 20 simpatizerjev, ki se občasno vključujejo v aktivnosti društva.

Društvo izvaja aktivnosti, opredeljene v statutu in določene z letnim programom dela. Pri izvajanju svojih aktivnosti se povezuje z drugimi društvi v občini, kjer sodeluje tudi pri pomembnejših dogajanjih v kraju. Društvo se udeležuje spominskih komemoracij, proslav in spominskih dogodkov, ki jih organizira Zveza združenj borcev Slovenije, prav tako se udeležuje spominskih slovesnosti, ki jih organizirajo borčevske organizacije sosednjih občin. Prisotni so tudi na spominskih prireditvah v sosednjih državah v italiji, v Hrvaški, v BiH. Program je bil uresničen z vloženim prostovoljnim delom članov, v sodelovanju s številnimi drugimi dejavniki in z razumevanjem dela našega Združenja ter finančno pomočjo občine Ankaran.

### KRATEK OPIS RAZVOJA DRUŠTVA

Društvo vse od njegove ustanovitve aktivno deluje in uresničuje zastavljene cilje. Aktivno se vključuje zlasti v društveno dogajanje v občini Ankaran.

Razvejano delovanje Združenja in vključevanje posameznih članov v oblikovanje razvoja lokalnega prostora , prispeva k dobri prepoznavnosti naše občine. Posamezni člani in skupine se tvorno odzivajo na nesprejemljivo potvarjanje zgodovine NOB. Ena naših najpomembnejših nalog je prenašanje vrednot NOB na mlajše generacije.

### PREDSTAVITEV ORGANOV IN VODSTVA DRUŠTVA

Organi društva so:

* Skupščina
* Odbor združenja kot izvršilni organ
* Nadzorni odbor

Društvo vodi odbor Združenja, ki je izvršilni organ, šteje 7 članov in ga sestavljajo: predsednik, podpredsednik, blagajnik, tajnik in 4 člani.

Na letni volilni skupščini, ki je potekala 19. 5. 2023 je bilo dosedanje vodstvo Združenja razrešeno in imenovali smo novo vodstvo v sledeči sestavi:

Člani odbora združenja:

Jadran Pišot - predsednik

Darinka Vovk - podpredsednica

Tatjana Dolgan - blagajničarka

Nela Vovk - tajnica

Barbara Rajčič - član

Pero Mijatović - član

Andrej Semenič - članica

Nadzorni odbor sestavljajo 3 člani, izvoljeni so bili na volilni skupščini

* Mirko Zorman
* Adrijana Viler
* Nadja Štok

## POSEBNI DEL

### POROČILA O IZVEDBI PROGRAMA, DEJAVNOSTI, PROJEKTOV

8. marca smo obeležili Dan žena s poudarkom na pomenu žensk skozi različna življenjska obdobja in njihov pomen delovanja v času NOB in vloge žensk v vseh oblikah boja proti okupatorju. Skupaj z občino Ankaran in osnovno šolo smo izpeljali dobro obiskano proslavo, na kateri je ena naših najstarejših članic Elda Fras primerjalno z današnjim časom predstavila svoje življenje in njene spomine na drugo svetovno vojno.

Dan upora proti okupatorju - dan OF 27. april smo obeležili z dobro obiskano proslavo na Sv. Katarini prav na ta praznični dan popoldne. Naš slavnostni govornik je bil član programskega sveta pri ZZB dr. Rado Bohinc. V svojem govoru nas je spomnil na pomen vrednot za zmago partizanskega boja in potrebo po aktualizaciji ponovnega življenja s temi vrednotami. Popestritev proslave je bil nastop pevske skupine Prijatelji, ki je doživeto in umetniško zapela šopek partizanskih pesmi. Tudi naši najmlajši so nastopili na proslavi. Sledilo je druženje in sproščen pogovor na zunanjem prireditvenem prostoru.

Sodelovanje z osnovno šolo Ankaran se je spet vrnilo na že utečene tirnice. Učne ure v razredih prvega in tretjega vzgojno-izobraževalnega obdobja sta izpeljala Neda Zorman in Jadran Pišot. Upokojena profesorica Neda Zorman je v svoji pedagoški uri učencem predstavila fašistična taborišča in kot hčerka preživele taboriščnice izpeljala učencem nepozabno učno uro. O tem so učenci pisali v svojih presenetljivih razmišljanjih o sovražnem času vojne. Sodelovanje s šolo je vzorno, učenci sodelujejo s pesmijo ali recitacijo prav na vsakem našem dogodku.

V letu 2023 smo nadaljevali s predstavo obeležitve 100 letnice rojstva Zore Perello – tržaške antifašistke in brkinske aktivistke, ki je svoje mlado življenje končala v taborišču Ravensbrück. Vprašanje, ki se nam postavlja v vseh Združenjih, kako pritegniti mlade k našemu delovanju, kako jim posredovati čas NOB, ki je za njih oddaljen? Kratko življenje mladega dekleta in borke, za katero je Boris Pahor zapisal »to je bila tržaška Ana Frank«, smo priredili v dramsko obliko in jo prenesli na gledališki oder. Vloge so odigrali dijaki Gimnazije Koper, Gimnazije Piran, Osnovne šole Ankaran, glasbeniki in pevci glasbene šole Koper. K sodelovanju v tej prostovoljno zbrani igralski skupini smo pritegnili poklicno dramaturginjo in režiserko Samanto Kobal ter zamejsko Slovenko Tjašo Ruzzier, sicer profesorico v goriškem Liceju. S predstavo smo gostovali v občini Ilirska Bistrica, v domu na Vidmu, in spet smo navdušili gledalce v dvorani. Naša peta ponovitev odrske igre sega v december 2023. V Sv. Antonu smo 9.12.2023 gostovali v dvorani KS v sodelovanju z ZB Koper in dvorano napolnili do zadnjega sedeža.

Kljub številnim vabilom iz različnih krajev Slovenije smo verjetno zadnjo predstavo v že rahlo spremenjeni zasedbi uprizorili februarja letos v Bazovici v Italiji, v odgovor na potvorbe resnice o fojbah. Več igralcev je letos v četrtem letniku gimnazije in imajo zaradi priprav na maturo velike obveznosti. Le z aktivnim vključevanjem v dejavnosti ZB bodo mlajše generacije osvojile vrednote tistega časa, s tem primerom nam je to res dobro uspelo.

Naši člani so obiskali mnoge spominske slovesnosti ob organizaciji prevozov skupaj z ZB Koper: Dražgoše, Boršt, Bazovica, Opčine, Sušica… Ob spominskih obeležjih so delegacije položile cvetje; v Portorožu braniteljem našega morja, v Rižarni, v Bazovici, v Hrvojih in Kučibregu, k Beblerjevem spomeniku v Ankaranu.

ZB Ankaran je vedno spremljalo aktualno družbeno politično življenje doma in v svetu in prav to nam je dalo spodbudo, da smo povabili mirovnika Avrelia Juria, da nam je predstavil svoje poglede na dogajanje v Ukrajini in njegove podbude za mir.

Realizirali smo tudi planirano predstavitev razstave DRUGA SVETOVNA VOJNA. zgodovinarka Vlasta Beltram nas je ob razstavljenih panojih in z uvodnim kulturnim programom z zanimivo razlago zgodovinarke popeljala skozi dogodke NOB.

Ob osemdeseti obletnici osvoboditve taborišča Rab smo organizirali obisk Spominskega parka v Kamporju z udeležbo na mednarodni spominski slovesnosti. Z avtobusom smo obiskali koncentracijsko taborišče Rižarna v Trstu. Z vodenim ogledom smo obnovili naše znanje o krutosti, ki so se dogajale našim zavednim Slovencem med narodnoosvobodilnim bojem. Ob tej priliki smo si ogledali slovensko vas Škedenj in rojstno hišo Zore Perello ter zelo zanimiv etnološki muzej v vasi. Tako smo se v letu 2023 temeljito in vsestransko posvetili obdobju NOB in njenemu najtemnejšemu dogajanju »UNIČEVALNA TABORIŠČA«, ki ne sme nikoli v pozabo.

Tudi letos smo v mesecu juliju proslavili Dan borca s kulturnim programom, nastopom mešanega pevskega zbora Ulka Ankaran, ob harmoniki , sproščenem vzdušju obudili druženje, ki ga mnogi starejši zelo potrebujejo. Jadran Pišot pa nas je v uvodnem govoru seznanil z zgodovinskim pregledom nastanka ZB in njenega pomena za ohranjanje zgodovinskega spomina.

Leto smo zaključili z obiski naših starejših članov na domu z novoletnim voščilom in skromnim darilom.

## ZAKLJUČNI DEL

Poslovno poročilo skupaj z računovodskim poročilom je pregledal in odobril nadzorni odbor in bo potrjeno v mesecu marcu na rednem zasedanju Skupščine Združenja.

# **RAČUNOVODSKO POROČILO**

RAČUNOVODSKO POROČILO VSEBUJE NASLEDNJA POJASNILA:

Pojasnila k postavkam BILANCE STANJA

Pojasnila k postavkam IZKAZA POSLOVNEGA

Druga pojasnila

**2.1. POJASNILA K BILANCI STANJA**

Stolpec 5 – predhodno leto na dan 31.12.2022

Podatki so enaki kot predhodno leto

Stolpec 4 – podatki tekočega leta – stanje 31.12.2023

**I. SREDSTVA**

**Konti skupine 11**

Na kontih skupine 11 izkazujemo samo stanje sredstev na TRR, ki je na dan 31.12.2023 znašalo **2.732,66 €.**

**Konti skupine 19**

Na kontih skupine 19 izkazujemo stanje terjatev do Občine Ankaran za sredstva za leto 2023, ki nam jih bodo nakazali v letu 2024, ki je na dan 31.12.2023 znašala

**3.900,00 €.**

**SKUPAJ VSA SREDSTVA NA DAN 31.12.2023 ZNAŠAJO: 6.632,66 €.**

**II. OBVEZNOSTI DO VIROV SREDSTEV**

**KRATKOROČNE OBVEZNOSTI**

Kratkoročnih obveznosti na dan 31.12.2023 društvo nima.

**DOLGOROČNE OBVEZNOSTI IN SKLAD**

**Konti skupine 90**

Na tej skupini kontov imamo knjižen presežek prihodkov nad odhodki iz preteklih let v višini 6.212,53 €, ki smo ga povečali za presežek prihodkov nad odhodki za leto 2023 v višini 420,13 €. Tako znaša presežek prihodkov nad odhodki na dan 31.12.2023  **6.632,66 €.**

**SKUPAJ OBVEZNOSTI DO VIROV SREDSTEV NA DAN 31.12.2023 ZNAŠAJO 6.632,66 €**

**2.2. POJASNILA K IZKAZU POSLOVNEGA IZIDA**

**I. ANALIZA PRIHODKOV**

**PRIHODKI OD DEJAVNOSTI**

Prihodki iz dejavnosti so letu 2023 so nastali iz naslednjih virov:

|  |  |
| --- | --- |
| Članarina in prispevki članov  Občina Ankaran | 1.260,00 €  3.875,00 € |
| Prihodki od ZZB – proračunska sredstva | 711,44 € |
| Donacije fizičnih oseb | 1.025,00 € |
| Prihodki TIC Ilirska Bistrica | 800,00 € |
| **SKUPAJ PRIHODKI** | **7.671,44 €** |

**SKUPAJ VSI PRIHODKI V LETU 2023 ZNAŠAJO: 7.671,44 €.**

**II. ANALIZA STROŠKOV**

**STROŠKI MATERIALA**

|  |  |
| --- | --- |
| Material za prireditve | 571,96 € |
| Prehrana za prireditve | 539,27 € |
| Pisarniški material | 18,60 € |
| **SKUPAJ STROŠKI MATERIALA** | **1.129,83 €** |

**STROŠKI STORITEV**

|  |  |
| --- | --- |
| Poštnina in telefon | 315,97 € |
| Računovodske storitve | 350,00 € |
| Najemnine prostorov in opreme | 380,00 € |
| Povračila stroškov nastopajočim | 929,55 € |
| Članarine zvezam | 400,00 € |
| Bančne storitve in plačilni promet | 244,96 € |
| Prevozne storitve | 1.106,00 € |
| Povračila potnih stroš. kilometrine člani društva | 800,00 € |
| Stroški prireditev | 1.595,00 € |
| **SKUPAJ STROŠKI STORITEV** | **6.121,48 €** |

**SKUPAJ VSI STROŠKI V LETU 2023 ZNAŠAJO: 7.251,31 €.**

RAZLIKA MED PRIHODKI IN ODHODKI V LETU 2023 ZNAŠA **420,13 €** IN SICER PRESEŽEK PRIHODKOV NAD ODHODKI, ki zaenkrat ostaja nerazporejen.

**2.3. DRUGA POJASNILA**

Pri sestavi računovodskih izkazov so bili upoštevani naslednji predpisi in strokovna pravila:

- Zakon o društvih

- Pravilnik o enotnem kontnem načrtu za DRUŠTVA, v skladu s SRS 33 po potrebi s splošnimi SRS in drugimi veljavnimi predpisi.

Društvo vodi poslovne knjige v skladu s 26. členom Zakona o društvih, po sistemu dvostavnega knjigovodstva, prirejenega za njegove potrebe.

Med pomembnejša opravila povezana s sestavitvijo letnega poročila, sodi prevrednotenje sredstev in obveznosti do njihovih virov – SRS 33, po potrebi SRS 36.

Po SRS 36.25 povečanje dolgoročnih in kratkoročnih terjatev in obveznosti ter kratkoročnih naložb in dolgoročnih posojil, ki je določeno s pogodbo, ni prevrednotenje, temveč se obravnava kot obrestovanje.

Prevrednotenje zaradi oslabitve se opravlja v skladu s temeljnimi slovenskimi računovodskimi standardi, vendar le za sredstva.

Pri pripravi računovodskih izkazov je društvo upoštevalo še naslednja splošna pravila o vrednotenju:

- časovne neomejenosti delovanja,

- dosledno stanovitnost in

- nastanek poslovnega dogodka.

Skladno z določili Odredbe o razčlenjevanju in merjenju prihodkov in odhodkov DRUŠTEV društvo ugotavlja in razčlenjuje prihodke in odhodke ter vrednosti sredstev in obveznosti do virov sredstev v skladu z računovodskimi standardi SRS 33. Računovodstvo obravnava spremembe ekonomskih kategorij skladno z nastankom poslovnih dogodkov.

Ankaran, 1. 3. 2024

Predsednica društva

Darinka Vovk